CELEX: 62014CN0529
Language: bg
Date: 2014-11-24 00:00:00
Title: Дело C-529/14: Преюдициално запитване от Finanzgericht Hamburg (Германия), постъпило на 24 ноември 2014 г.  — YARA Brunsbüttel GmbH/Hauptzollamt Itzehoe

23.2.2015   
            
            
               BG
            
            
               Официален вестник на Европейския съюз
            
            
               C 65/20
            
         Преюдициално запитване от Finanzgericht Hamburg (Германия), постъпило на 24 ноември 2014 г. — YARA Brunsbüttel GmbH/Hauptzollamt Itzehoe
   (Дело C-529/14)
   (2015/C 065/30)
   Език на производството: немски
   
      Запитваща юрисдикция
   
   Finanzgericht Hamburg
   
      Страни в главното производство
   
   
      Жалбоподател: YARA Brunsbüttel GmbH
   
      Ответник: Hauptzollamt Itzehoe
   
      Преюдициални въпроси
   
   
               1)
            
            
               Трябва ли да се приеме, че член 1 от Директива 2003/96/ЕО (1) не допуска предвидено от държава членка освобождаване от данък на такива енергийни продукти, които се използват за термичната обработка на отработен въздух, или че Директивата не се отнася до тези енергийни продукти съгласно член 2, параграф 4, буква б), второ тире от Директива 2003/96/ЕО, тъй като използването за термична обработка на отработен въздух представлява предназначение, различно от използването за гориво за отопление или за моторно гориво и следователно тези продукти са енергийни продукти с двойно предназначение по смисъла на тази разпоредба?
            
         
               2)
            
            
               Допустимо ли е данъчно освобождаване на енергийни продукти, използвани за термична обработка на отработен въздух, евентуално само ако в рамките на термичната обработка на отработен въздух тези продукти и като суровина, основно вещество или адювант представляват изходните вещества за продукт, който се образува при обработката на отработения въздух?
            
         
               3)
            
            
               Следва ли да се приеме, че не се допуска освобождаване от данък на енергийни продукти, използвани за термична обработка на отработен въздух в случаите, когато освободената при обработката термична енергия се използва отчасти и за отопление, респ. за изсушаване? Важи ли това недопускане евентуално и когато за отоплението, респ. изсушаването е необходима по-малко енергия от енергията, която се съдържа в отработения въздух и която се освобождава при термичната обработка на отработения въздух?
            
         
      (1)  Директива 2003/96/EО на Съвета от 27 октомври 2003 година относно преструктурирането на правната рамката на Общността за данъчно облагане на енергийните продукти и електроенергията, ОВ L 283, стр. 51; Специално издание на български език, 2007 г., глава 9, том 2, стр. 98.